Ruth da Naomi | Darussan Littafi Mai Tsarki don Yara
KA KARANTA A Acholi Afrikaans Albanian Amharic Armenian Azerbaijani Azerbaijani (Cyrillic) Basque Bassa (Kamaru) Batak (Karo) Bicol Bislama Boulou Brazilian Sign Language Bulgarian Catalan Cebuano Chichewa Chinese (Traditional) Chinese Mandarin (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Croatian Czech Dangme Danish Dutch Ecuadorian Sign Language Edo Efik Estonian Ewe Faransanci Fijian Finnish Fon Ga Galician Garifuna Georgian German German Sign Language Girka Guarani Gun Haitian Creole Harshen Pijin na Nijeriya Hausa Herero Hiligaynon Hindi Hmong (White) Hungarian Iban Ibanci Ibinda Iloko Indonesian Irish Isoko Italian Italian Sign Language Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Kwangali Kwanyama Larabci Latvian Lhukonzo Lingala Lithuanian Lomwe Low German Luganda Luo Macedonian Macua Malagasy Malay Malayalam Mam Marathi Maya Mazatec (Huautla) Mexican Sign Language Mixe Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Ngangela Nias Norwegian Nyungwe Nzema Okpe Ossetian Otetela Pangasinan Pidgin (Kamaru) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (Afirika ta Kudu) Setswana Seychelles Creole Shona Sinhala Slovak Slovenian Spanish Sranantongo Sunda Swahili Swati Swedish Tagalog Tahitian Tamil Tandroy Tarascan Tatar Telugu Thai Tiv Tojolabal Totonac Tshwa Tsonga Turanci Turkish Twi Tzeltal Tzotzil Ukrainian Umbundu Urhobo Uruund Uzbek Valencian Venda Vezo Vietnamese Waray-Waray Wayuunaiki Wolaita Xhosa Yarbanci Yaren Kurame na Amurka Zapotec (Lachiguiri) Zulu
DARASI NA 33
Ruth da Naomi
A lokacin da ake yunwa a ƙasar Isra’ila ne Naomi da maigidanta da kuma yaransu biyu suka ƙaura zuwa ƙasar Mowab. Ana nan, sai maigidan Naomi ya mutu. Yaranta sun auri ’yan Mowab masu suna Ruth da Orpah. Abin baƙin cikin shi ne, daga baya, sai yaran Naomi suka mutu.
Da Naomi ta ji cewa an daina yunwa a ƙasar Isra’ila, sai ta ce za ta koma gida. Sai Ruth da Orpah suka soma bin ta, amma Naomi ta gaya musu cewa: ‘Ku matan yarana ne kuma na ji daɗin zama da ku don kuna da hankali. Amma ina son ku koma Mowab don ku sake yin aure.’ Sai matan suka ce: ‘Muna ƙaunarki kuma ba ma son mu bar ki.’ Sai Naomi ta ci gaba da gaya musu su koma. Bayan haka, sai Orpah ta koma amma Ruth ta ƙi komawa. Sai Naomi ta gaya mata cewa: ‘Ga Orpah cān tana komawa gida kuma za ta ci gaba da bauta wa allolinku. Ke ma ki bi ta.’ Amma Ruth ta ce: ‘Ba zan bar ki ba. Mutanenki za su zama mutanena, Allahnki kuma zai zama Allahna.’ Yaya kake ganin Naomi ta ji sa’ad da Ruth ta faɗi hakan?
Ruth da Naomi sun iso Isra’ila a lokacin da ake girbin hatsi. Wata rana, sai Ruth ta je gonar wani mutum mai suna Boaz don ta yi kalar hatsi. Kuma Rahab ce ta haifi wannan mutumin. Ya ji labari cewa Ruth ’yar Mowab ce da ta manne wa Naomi. Sai ya gaya wa masu yi masa aiki su riƙa barin wasu hatsi don Ruth ta samu.
Da Ruth ta koma gida, sai Naomi ta tambaye ta: ‘A gonar waye ne kika yi kalar hatsi yau?’ Sai Ruth ta ce: ‘A gonar wani mutum mai suna Boaz.’ Naomi ta ce mata: ‘Boaz dangin maigidana ne. Ki riƙa zuwa gonarsa yin kala domin babu abin da zai same ki.’
Sai Ruth ta ci gaba da yin kala a gonar Boaz har lokacin da aka daina girbi. Boaz ya lura cewa Ruth tana aiki sosai kuma ita mace ce mai hankali. A zamanin dā, idan mutum ya mutu kuma bai da yara, danginsa zai iya auran matarsa. Sai Boaz ya auri Ruth kuma sun haifi yaro mai suna Obed. Wannan yaron ne ya zama kakan Sarki Dauda. Abokan Naomi sun yi farin ciki sosai kuma suka ce mata: ‘Da farko, Jehobah ya ba ki Ruth kuma ta taimaka miki sosai. Kuma yanzu ya ba ki jika. Yabo ya tabbata ga Jehobah.’
“Waɗansu abokai sun fi ’yan’uwa aminci.”​—Misalai 18:​24, Littafi Mai Tsarki
Tambayoyi: Ta yaya Ruth ta ƙaunaci Naomi? Ta yaya Jehobah ya kula da Ruth da kuma Naomi?
Ruth 1:1–4:22; Matta 1:5
Me ya sa auren Ruth da Boaz ya zama na musamman? Mene ne za mu iya koya daga iyalin Ruth da Naomi?
Me ya sa Ruth ta yarda ta bar iyalinsu da kuma ƙasarsu? Wadanne halaye ta nuna da ya sa Jehobah ya ji dadi?
Labari na Littafi Mai Tsarki game da Ruth
Me ya sa Ruth ta yarda ta bar ƙasarsu? Ka buga wannan labari na Littafi Mai Tsarki kuma ka ga amsar.
Labarin Littafi Mai Tsarki na Naomi
Bayan maigidanta da kuma yaranta suka rasu, ta ce a kira ta wani suna.